|  |  |
| --- | --- |
|  | **Elektroninio dokumento nuorašas**       |
|  |

|  |  |  |
| --- | --- | --- |
|  |  |       |

|  |
| --- |
| **KAUNO MIESTO SAVIVALDYBĖS TARYBA** |
| **SPRENDIMAS** |
| **DĖL 2016 METŲ NEKILNOJAMOJO TURTO MOKESČIO TARIFŲ NUSTATYMO** |
| 2015 m. lapkričio 10 d. Nr. T-619 |
| Kaunas |

Vadovaudamasi Lietuvos Respublikos vietos savivaldos įstatymo 16 straipsnio
2 dalies 37 punktu ir Lietuvos Respublikos nekilnojamojo turto mokesčio įstatymo 6 straipsnio 1 ir 2 dalimis, Kauno miesto savivaldybės taryba n u s p r e n d ž i a:

1. Nustatyti nekilnojamojo turto mokesčio tarifą – 1 proc. nekilnojamojo turto mokestinės vertės.

2. Nustatyti nekilnojamojo turto mokesčio tarifą – 0,7 proc. nekilnojamojo turto mokestinės vertės nekilnojamajam turtui, esančiam Naujamiestyje ir Senamiestyje ir mokesčio mokėtojų naudojamam vykdant šią veiklą:

2.1. knygų mažmeninę prekybą specializuotose parduotuvėse;

2.2. mažmeninę prekybą suvenyrais specializuotose parduotuvėse;

2.3. antikvarinių daiktų mažmeninę prekybą;

2.4. maitinimo ir gėrimų teikimo veiklą;

2.5. komercinių meno galerijų veiklą (meno dirbinių eksponavimas ir pardavimas).

3. Nustatyti nekilnojamajam turtui, mokesčio mokėtojų naudojamam vykdant viešbučių ir panašių laikinų buveinių veiklą, – 0,7 proc. nekilnojamojo turto mokestinės vertės.

4. Nustatyti nekilnojamojo turto mokesčio tarifą smulkiojo verslo subjektams – verslininkams ir labai mažoms įmonėms – atitinkantiems Lietuvos Respublikos smulkiojo ir vidutinio verslo plėtros įstatymo reikalavimus, – 0,7 proc. nuosavybės teise priklausančio nekilnojamojo turto mokestinės vertės.

5. Nustatyti nekilnojamojo turto mokesčio už nekilnojamąjį turtą, įtrauktą į Nenaudojamų, naudojamų ne pagal paskirtį, apleistų arba neprižiūrimų patalpų ir statinių sąrašą, tarifą, – 3 proc. nekilnojamojo turto mokestinės vertės.

|  |  |  |
| --- | --- | --- |
| Savivaldybės meras |  |  Visvaldas Matijošaitis |